Tallinnas tehti augusti kuus ametlikel andmetel 434 korteriomandi ostu-müügi tehingut. Maa-ameti tehinguid vaadates ilmneb, et see number sisaldab ka Pirita linnaosa ühe raskustes arendusprojekti 22 korteriomandi müüki, mida ei saa lugeda vabaturu tehinguks. Seega jääb eelmise kuu arvele 412 tehingut, mis on ligilähedane veebruari korteriturule (410  tehingut). Sellest väiksem maht oli ainult jaanuaris. Kevad- ja suvekuude keskmine ostu-müügi arv oli 472, järelikult on augusti Tallinna korteriturg olnud tehingute arvult passiivsem.